आलिया इटली की फैशन कंपनी और अथिया शेट्‌टी कोरियाई ब्यूटी प्रोडॅक्ट कंपनी का बनीं चेहरा
आलिया इटली की फैशन कंपनी और अथिया शेट्‌टी कोरियाई ब्यूटी प्रोडॅक्ट कंपनी का बनीं चेहरा
इंटरनेशनल कंपनियां यंग जनरेशन के कंज्यूमर मार्केट पर पकड़ बनाने के लिए इंडियन सेलिब्रेटीज की नई पीढ़ी पर पैसा जमकर खर्च कर रही हैं।
इन सेलिब्रेटीज में सामंथा रूथ प्रभु, मानुषी छिल्लर, आलिया भट्‌ट, दीपिका पादुकोण और अथिया शेट्‌टी सहित कई हस्तियों को ग्लोबल ब्रांड एंबेसडर के तौर पर पेश किया जा रहा है।
टॉमी हिलफिगर ने महिलाओं की घड़ियों के लिए सामंथा रुथ प्रभु को ब्रांड एंबेसडर बनाया है तो एस्टी लाउडर की ग्लोबल एंबेसडर मानुषी छिल्लर बनी हैं।
कोरियाई सौंदर्य कंपनी लेनिज के लिए पहले ब्रांड चेहरे के रूप में अथिया शेट्टी हैं।
अथिया शेट्टी वर्साचे वॉच और सेफोरा की भी ब्रांड एंबेसडर हैं। वहीं, आलिया भट्ट को लग्जरी फैशन हाउस गूची ने अपना इंडियन एंबेसडर बनाया है।
खबर में आगे बढ़ने से पहले इस पोल पर अपनी राय भी साझा करते चलिए...
लग्जरी ज्वेलरी ब्रांड कार्टियर की एंबेसडर हैं दीपिका पादुकोण 
दीपिका पादुकोण लग्जरी ज्वैलरी ब्रांड कार्टियर की एंबेसडर हैं। साथ ही दीपिका पादुकोण ने 2022 में लग्जरी फैशन पॉवरहाउस लुई वुइटन की पहली इंडियन फेस बनने का मौका पाया।
पिछले साल दीपिका ने लुई वितॉन के इंडियन ग्लोबल ब्रांड एंबेसडर के रूप में फीफा ट्रॉफी का इनॉग्रेशन किया था। दीपिका इंटरनेशनल ब्रांड डेनिम, लिवाइस, स्पोर्ट्सवियर ब्रांड एडिडास और लग्जरी वॉच ब्रांड चोपार्ड का भी चेहरा रह चुकी हैं।
मेट गाला डेब्यू आलिया भट्ट बनीं ‘गूची’ का चेहरा
साल 2022 में टाइम 100 इम्पैक्ट अवॉर्ड हासिल करने वाली आलिया भट्‌ट इंटरनेशनल लग्जरी ब्रांड गूची का चेहरा बनी हैं। बतौर गूची की ब्रांड एंबेसडर आलिया भट्ट का पहला अपीयरेंस गूची के क्रूज 2024 फैशन शो में होगा। जो सियोल के Gyeongbokgung Palace में 16 मई 2023 को होने वाला है।
1921 में इटली के फ्लोरेंस से शुरु हुआ ब्रांड गूची अब दुनिया भर में लीडिंग लग्जरी ब्रांड बन गया है। ये ग्लोबल लग्जरी ग्रुप Kering का हिस्सा है। जो फैशन, लेदर गुड्स, ज्वेलरी और आईवियर की दुनिया में एक प्रतिष्ठित नाम है।
अनुष्का शर्मा माइकल कॉर्स की एंबेसडर नियुक्त
हाल ही में नौटिका ने आदित्य रॉय कपूर को अपने नए सीजन के ब्रांड एंबेसडर के रूप में नामित किया है, जबकि कार्तिक आर्यन भारत में अरमानी एक्सचेंज के ब्रांड एंबेसडर बन गए हैं।
इससे पहने अनुष्का शर्मा को भी 21 साल पुराने फैशन ब्रांड माइकल कॉर्स ने भारत में अपना नया ब्रांड अंबेसडर नियुक्त किया था।
माइकल कॉर्स को भारत में अपनी घड़ियों को प्रचारित, प्रसारित करने के लिए एक ऐसी मशहूर शख्सियत की तलाश अरसे से थी जो अब जाकर पूरी हुई।
‘स्टार किड्स’ के अलावा दूसरे एक्टर्स को भी मौका
माना जा रहा है कि आने वाले समय में ‘स्टार किड्स’ को 25-70% सस्ती दर पर ब्रांड एंबेसडर के रूप में नियुक्त किया जा सकता है।
डायना पेंटी को एस्टी लॉडर के पहले भारतीय 'ब्रांड म्यूज' के रूप में साइन किया गया था।
बॉबी ब्राउन ने तारा सुतारिया को अपना ब्रांड एंबेसडर बनाया था। स्मैशबॉक्स कॉस्मेटिक्स ने सोभिता धुलिपाला, और मैक कॉस्मेटिक्स ने भूमि पेडनेकर को ब्रांड एंबेसडर बनाया।
मिस वर्ल्ड मानुषी छिल्लर बनी एस्टी लॉडर की ब्रांड एंबेसडर 
एस्टी लॉडर इंडिया ने उभरती बॉलीवुड स्टार और मिस वर्ल्ड मानुषी छिल्लर को अपना ग्लोबल ब्रांड एंबेसडर घोषित किया है।
छिल्लर ने पहले एस्टी लॉडर इंडियाज एडवांस नाइट के फेस के रूप में काम किया था। छिल्लर नाइट रिपेयर कैंपेन, डबल वियर स्टे-इन-प्लेस मेकअप का कैंपेन में शामिल हैं।
वर्ल्ड के टॉप ब्रांड Bvlgari की एंबेसडर हैं प्रियंका चोपड़ा 
प्रियंका चोपड़ा कोरियाई पॉप ग्रुप ब्लैकपिंक की मेंबर लिसा और हॉलीवुड एक्ट्रेस ऐनी हैथवे के साथ शामिल हुईं हैं। वो वर्ल्ड के टॉप ब्रांड Bvlgari की एंबेसडर हैं।
सोनम कपूर हैं घड़ियों का फेस
बॉलीवुड दिवा सोनम कपूर 2017 से लग्जरी वॉचमेकर IWC Schaffhausen के ब्रांड एंबेसडर फैमली की मेंबर हैं।
उन्होंने वॉचमेकिंग मैसन से कई कलेक्शन का रिप्रेंजेटेशन किया है, जैसे दा विंची, द पायलट आदि। उन्होंने कई एग्जीबिशन भी किए हैं। सैलून इंटरनेशनल डे ला हाउते हॉर्लोगेरी ब्रांड को प्रमोट करती हैं।